FUONJI 1
Wach Maber a Mene?
1. Wach maber mawok bongi were a mene?
Were mito ni ji jowobedi i kwo ma kisangala i piny ka. Go ochweyo piny kodi kis gimoro jye manitye i piny rupiri go omaro ji. Were chiegin loko piny me kabedo maber swa. Go chiegin kwanyo woko gikipiny jye makelo chandirok.
Ongoye adhum moro jye monyalo kwanyo woko lweny, two, kosa tho.To nitye wach maber. Were chiegin kwanyo woko adhum pa ji wokeli apere. Joma jolabedo i adhum pa Were jolalimo syem kodi kwo maber.
2. Iraŋo wach maber me obedo wach madwoŋ swa pama?
Were kutho lareyo woko jomarecho jye, nyaka chandirok orumi. (2 Jothesalonika 1:8) Gino obedi keraŋo? Wach pa Were chango oluwo kwoŋ gikipiny marecho ma pama timere i piny. Gikipiny marecho ma timere i piny nyutho ni Were chiegin reyo woko jomarecho.
3. Onyo waripo timo aŋo?
Waripo kisoma Wach pa Were, Baibul, wanyali fuonjirok gima mako kwoŋ Were. Baibuli chale gi balwa ma janywol ondiko ri nyithindho pere. Nyutho wan nger ma wanyalo limo kwo maber pama, kodi nger ma wanyalo limo kwo makirum i piny, i hongo mabino. Jomegi jonyalo winjo marach rupiri isoma Baibul. To rupiri were amochiko wan kwo makirum, wakiripi yeyo dhano moro jye chiero wan fuongirok gima mako kwoŋ kwo no.
MEDI FUONJIROK
Kwayi Fuonjirok Baibul Nono
Iraŋo Ber Ni Ifuonjere Baibul?
Baibul otyeko konyo ji gana gi gana i piny gipi limo radwok ma penji ma jomaro penjere. Ibende imito ŋeyo gima Baibul fuonjo?
lua_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn cym_Latn luo_Latn lus_Latn luo_Latn